钦定古今图书集成/明伦汇编/闺媛典/第259卷 > 邵燫妻胡氏〈媳潘氏附〉
## 钦定古今图书集成/明伦汇编/闺媛典/第259卷 > 邵燫妻胡氏〈媳潘氏附〉

按《全椒县志》：“胡氏，庠生邵燫妻。年十六归邵，四载丧
夫，安贫守志，抚三岁子希孟。舅姑老无以为养，人咸
觊其易志。有巨室走媒求之，氏截发以誓不二，寒暑
不离房闼，昼夜不辍针黹，以赡其舅姑及幼子。恒自
冻馁，艰苦万状。邑令请于台府，给以粟帛，子甫成立，
又亡。复携幼媳潘氏，同苦节抚穉孙。又经二十馀载”，
年八十一终。